CELEX: 62016TN0148
Language: fi
Date: 2016-04-11 00:00:00
Title: Asia T-148/16 P: Valitus, jonka Adrian Barnett ja Sven-Ole Mogensen ovat tehneet 11.4.2016 virkamiestuomioistuimen asiassa F-56/15, Barnett ja Mogensen v. komissio, 5.2.2016 antamasta tuomiosta

30.5.2016   
            
            
               FI
            
            
               Euroopan unionin virallinen lehti
            
            
               C 191/42
            
         Valitus, jonka Adrian Barnett ja Sven-Ole Mogensen ovat tehneet 11.4.2016 virkamiestuomioistuimen asiassa F-56/15, Barnett ja Mogensen v. komissio, 5.2.2016 antamasta tuomiosta
   (Asia T-148/16 P)
   (2016/C 191/56)
   Oikeudenkäyntikieli: ranska
   
      Asianosaiset
   
   
      Valittajat: Adrian Barnett (Roskilde, Tanska) ja Sven-Ole Mogensen (Hellerup, Tanska) (edustajat: asianajajat S. Orlandi ja T. Martin)
   
      Muu osapuoli: Euroopan komissio
   
      Vaatimukset
   
   Valittajat vaativat unionin yleistä tuomioistuinta
   toteamaan ja määräämään, että
   
               —
            
            
               virkamiestuomioistuimen asiassa F-56/15, Barnett ja Mogensen v. komissio, antama tuomio kumotaan
            
         antamaan asiassa uuden, seuraavansisältöisen ratkaisun:
   
               —
            
            
               päätökset, jotka sisältyvät vuoden 2014 kesäkuun eläkekuitteihin ja joissa pienennetään kantajien eläkkeeseen sovellettavaa korjauskerrointa 1.1.2014 lähtien, kumotaan
            
         
               —
            
            
               komissio velvoitetaan korvaamaan oikeudenkäyntikulut molemmissa oikeusasteissa.
            
         
      Oikeudelliset perusteet ja pääasialliset perustelut
   
   Valituksensa tueksi valittajat vetoavat kahteen valitusperusteeseen.
   
               1)
            
            
               Ensimmäinen valitusperuste, joka perustuu oikeudelliseen virheeseen, jonka virkamiestuomioistuin on tehnyt, kun se on tulkinnut Euroopan unionin virkamiehiin sovellettavien henkilöstösääntöjen (jäljempänä henkilöstösäännöt) selkeitä ja täsmällisiä säännöksiä väitetyn ”lainsäätäjän todellisen tahdon” valossa eläkkeiden ja palkkojen päivitysmekanismin soveltamisen keskeyttämisen, joka koskee vuosia 2013 ja 2014, ulottuvuuden osalta. Näin toimiessaan virkamiestuomioistuin on tulkinnut henkilöstösääntöjen 65 artiklan 4 kohtaa ja mainittujen henkilöstösääntöjen liitteessä XI säädettyjä sen soveltamista koskevia sääntöjä contra legem.
            
         
               2)
            
            
               Toinen valitusperuste, joka perustuu oikeudelliseen virheeseen, jonka virkamiestuomioistuin on tehnyt, koska riidanalaisen väliaikaisen päivityksen tekemiselle henkilöstösäännöissä asetetut edellytykset, joista on säädetty henkilöstösääntöjen liitteessä XI, eivät ole täyttyneet ja komissio on käyttänyt harkintavaltaansa väärin, kun se on tehnyt kyseisen päivityksen. Sen jälkeen, kun virkamiestuomioistuin on todennut valituksenalaisessa tuomiossa, että aikaisempi korjauskerroin oli laskettu virheellisesti Euroopan unionin virkamiesten ja muun henkilöstön palkkoihin ja eläkkeisiin sovellettavien korjauskertoimien mukauttamisesta 1.7.201317.12.2013 annetussa neuvoston asetuksessa (EU) N:o 1416/2013, se on nimittäin tehnyt oikeudellisen virheen, kun se on katsonut, että yhdenvertaisen kohtelun periaate mahdollisti sen, että nimittävä viranomainen tekee riidanalaisen väliaikaisen päivityksen, lainvastaisten hallintotoimien, joilla luodaan oikeuksia tai samankaltaisia etuja, peruuttamista koskevan teorian vastaisesti.